section_heading: Pozadina
paragraph_text: Nakon toga je bilo pitanje tko će biti novi ministar i na tom mjestu zamijeniti Millicent Bagnold. Albus Dumbledore je imao veliku podršku, ali on nije htio biti ministar. Tada se činilo da će novi ministar magije biti Barty Crouch st., zbog učinkovite bitke protiv smrtonoša, ali je onda njegov sin uhvaćen kako pokušava vratiti lorda Voldemorta na vlast. Crouch je izgubio popularnost, a Fudge je postao ministar. Ipak, Fudge nikad nije zaboravio koliku je podršku imao profesor Albus Dumbledore.